న్యూఢిల్లీ: కేంద్ర విదేశాంగ మంత్రి సుష్మా స్వరాజ్ హెచ్చరికతో అమెజాన్ దిగి వచ్చింది. వివాదస్పద ఉత్పత్తులను వెబ్సైట్ నుంచి తొలగించింది. ఆ సంస్థ కెనడా విభాగం భారత జాతీయ పతాకం ఉన్న డోర్ మ్యాట్లను ఆన్లైన్లో అమ్మకానికి పెట్టింది. ఓ ఎన్నారై ఈ విషయాన్ని గుర్తించి సుష్మా స్వరాజ్  దృష్టికి తీసుకువచ్చారు.స్పందించిన కేంద్ర విదేశాంగ మంత్రి సుష్మా స్వరాజ్బుధవారం అమెజాన్ తీరుపై ఆగ్రహం వ్యక్తం చేశారు. వాటిని వెంటనే తొలగించి క్షమాపణలు చెప్పకపోతే ఆ సంస్థ అధికారులకు భారత వీసాలు ఇవ్వబోమని, ఉన్న వాటిని కూడా రద్దు చేస్తామని ఘాటుగా హెచ్చరిస్తూ ట్వీట్ చేశారు.దీంతో అమెజాన్ కెనడా విభాగం కళ్ళు తెరిచింది. భారత జాతీయ పతాకాన్ని పోలిన కాలు తుడుచుకునే పట్టాల ఉత్పత్తులను వెబ్సైట్ నుంచి తొలగించింది. వీటి అమ్మకాలు నిలిపివేసినట్లు మీడియాకు ఓ ప్రకటన విడుదల చేసింది.
newdhilly: kendra videsaanga mantri sushma swaraj hecharikatho amezan digi vachindi. vivaadaspada utpattulanu website nunchi tolaginchindi. aa samstha kenada vibhagam bhaarata jaateeya pataakam unna dor myaatlanu aanlainlo ammakaniki pettindi. oo ennarai ee vishayaanni gurtinchi sushma swaraj  drushtiki teesukuvacchaaru.spandinchina kendra videsaanga mantri sushma swarajbudhavaram amezan teerupai aagraham vyaktam chesaru. vaatini ventane tolaginchi kshamaapanalu cheppakapothe aa samstha adhikaarulaku bhaarata veesaalu ivvabomani, unna vaatini kuudaa raddu chestamani ghaatugaa hecharistuu tweet chesaru.deentho amezan kenada vibhagam kallu terichindi. bhaarata jaateeya pataakaanni polina kaalu tuduchukune pattaala utpattulanu website nunchi tolaginchindi. veeti ammakaalu nilipivesinatlu mediaku oo prakatana vidudala chesindi.